शाहिद आफ्रिदीच्या वयाचा जांगडगुत्ता का होतो?\nशाहिद आफ्रिदी

शाहिद आफ्रिदी हे नाव क्रिकेट रसिकांना नवीन नाही. बॅटने बॉलर्सना बुकलून काढणारा, आपल्या स्पिन बॉलिंगने भल्याभल्या बॅट्समनला नांगी टाकायला लावणारा आणि उत्तम फिल्डर ही आफ्रिदीची मैदानावरची ओळख. 

पण पाकिस्तानच्या या माजी क्रिकेटपटूच्या वयाचा विषय निघाला की गोष्टी रंजक होऊ लागतात. पंधरा वर्षांहून अधिक काळ मैदान गाजवलेल्या आफ्रिदीचं नेमकं वय किती? हे त्यालाही उलगडलं नसल्याचं परवा स्पष्ट झालं. 

आफ्रिदीच्या वयाची चर्चा आता का सुरू झाली?

1 मार्च हा आफ्रिदीचा वाढदिवस. जगभरातल्या चाहत्यांनी आफ्रिदीला शुभेच्छा दिल्या. त्यांच्या शुभेच्छांचा स्वीकार करताना आफ्रिदीने लिहिलं, "तुम्हा सगळ्यांच्या प्रेमळ शुभेच्छांसाठी मन:पूर्वक धन्यवाद. आज मी 44 वर्षांचा झालो.

"माझे कुटुंबीय आणि तुम्ही सगळे चाहते ही माझी ताकद आहे. पाकिस्तान सुपर लीग स्पर्धेत मुलतानसाठी खेळताना मी अतिशय आनंदी आहे. मुलतान संघाच्या विजयात महत्त्वपूर्ण योगदान देण्याचा माझा प्रयत्न असेल". 

आफ्रिदीने विनम्रपणे चाहत्यांना अभिवादन केलं मात्र ट्वीटमध्ये त्याने स्वत:चं जे वय सांगितलं त्यावरून धुरळा उडाला. 

आयसीसी अर्थात आंतरराष्ट्रीय क्रिकेट परिषदेकडे आफ्रिदीची जी अधिकृत माहिती आहे त्यानुसार त्याची जन्मतारीख 1 मार्च 1980 अशी आहे. ही तारीख प्रमाण मानली तर 1 मार्च 2021 रोजी आफ्रिदीचं वय 41 असायला हवं. पण आफ्रिदीने तर स्वत: केलेल्या ट्वीटमध्ये 44 वर्षांचा झाल्याचं म्हटलं. 

आफ्रिदीने वेगवान शतक झळकावलं त्या मॅचमध्ये त्याचं वय टीव्हीवर 21 दाखवण्यात आलं होतं.

गोष्ट इथे संपत नाही. 2019 मध्ये आफ्रिदीचं आत्मचरित्र गेमचेंजर या नावाने प्रकाशित झालं. त्यात आफ्रिदीने पदार्पणावेळी स्वत:चं वय 16 नव्हे तर 19 होतं असं लिहिलं आहे. 1975 मध्ये जन्म झाल्याचंही आफ्रिदीने म्हटलं आहे. 

आफ्रिदीने पुस्तकात लिहिलेल्या गोष्टी आधारभूत मानल्या तर पदार्पणावेळी त्याचं वय 21 भरतं. आफ्रिदीने 2 ऑक्टोबर 1996 रोजी नैरोबीत केनियाविरुद्ध पदार्पण केलं. पहिल्या मॅचमध्ये आफ्रिदीला बॅटिंग करण्याची संधीच मिळाली नाही. बॉलिंग करताना आफ्रिदीने 10 ओव्हरमध्ये 32 रन्स दिल्या. त्याला एकही विकेट पटकावता आली नाही. 

आयसीसीच्या पेजवर आफ्रिदीचं जन्मवर्ष नमूद करण्यात आलं आहे.

दुसऱ्या मॅचमध्ये आफ्रिदीच्या कामगिरीची समस्त क्रिकेटविश्वाने दखल घेतली. श्रीलंकेविरुद्धच्या मॅचमध्ये आफ्रिदीने 40 बॉलमध्ये 6...\n\ntl;dr:
निवृत्तीनंतर शाहिदी आफ्रिदीच्या वयाची चर्चा का सुरू झाली आहे?